Mense moet ‘oop kaarte speel’ oor virus | Netwerk24
Mense moet ‘oop kaarte speel’ oor virus
Syfers toon dat Covid-19 oral opduik; tog het mense gemengde gevoelens oor die aansteeklikheid van die siekte.
Ek self wonder hoe akkuraat die syfers is wat die departement van gesondheid daagliks deurgee.
Dit voel onwerklik. Ek dink dit is omdat geen name genoem word nie. daar nie ’n naam aan ’n persoon wat die virus het gekoppel kan word nie.
Sal dit nie beter wees as mense wat vir die virus positief toets, hul name bekend maak nie?
Dit is nie om hulle te na te kom nie, maar eerder om ander te waarsku. As ek die virus opdoen, sal ek liewer vir almal vertel. Sodoende kan die mense met wie ek in aanraking gekom het, hulself dophou. Dit is mos nie ’n skande nie – enigeen kan die virus opdoen.
Nou gis en wonder almal oor wie siek is en met wie hulle in aanraking was. Dit is hoe valse stories versprei word. Daarom voel ek mense moet eerder oop kaarte speel sodat die res van die gemeenskap ingelig kan wees en weet om na simptome op te let. Dit is net my beskeie mening.
Sterkte aan diegene wat positief getoets is – ek wens julle ’n spoedige herstel toe.